 PressReader - Ilanga langeSonto: 2018-01-28 - ZIZODUMA EDILINI LOMCULO WOKUKHUMBULA U-BRA HUGHZIZODUMA EDILINI LOMCULO WOKUKHUMBULA U-BRA HUGHKULINDELEKE ukuba namuhla kutheleke izinkumbi edilini lomculo lokukhumbula nokuvalelisa ingwazi ye-jazz uhugh Bra Hugh Masekela, odlule emhlabeni ekuqaleni kwaleli sonto.Ngolwesihlanu kube nenkonzo yesikhumbuzo kabra Hugh, ebisesan Kopano Community Centre, e-alexandra, eningizimu yegoli.Le nkonzo beyethanyelwe yinqwaba yamaciko adumile nezikhulu kuhulumeni.Kuleli dili lanamuhla kulindeleke inqwa- ba yabaculi asebenzisane nabo ohambweni lwakhe lwempilo.Usuku lomngcwabo lwaziwa yilabo asondelene nabo kuphela kangangokuba nabemithombo yezindaba kabanikezwanga imininingwane.Ngolwesine umndeni umemezele ukuthi umngcwabo kabra Hugh uzohanjelwa kuphela wumndeni, yizihlobo nabangani.Abezindaba nomphakathi jikelele abavumelekile. Ushone ngemuva kokuxinwa wumdlavuza wamankwahla, waze waphoqeleka ukuhlaba ikhefu ekwamukeleni izicelo zokuyocula.Ngokwejwayelekile uma kudlula emhlabeni iqhawe elisezingeni likabra Hugh kuyaye kungenelele nohulumeni ezinhlelweni zomngcwabo kodwa um- ndeni ukubeke kwacaca ukuthi ezimfunweni zakhe wayecacisile ukuthi kungenziwa lokhu kowakhe umngcwabo, ufuna kube ngowomndeni nabasondelene nabo kuphela.Kungasa emnyango uma kungabalwa konke akwenzile kule mboni angene kuyo eseyibhungu njengoba eshone esekhiphe ama-albhamu angama-49. Ngale komculo uphinde waklonyeliswa yizikhungo eziningi njengoba umculo wakhe ebewusebenzisela ukulwa nokunyathelwa kwamalungelo abantu. 